LIKOVNA KULTURA

Treći razred

|  |  |
| --- | --- |
| Naziv predmeta:  | LIKOVNA KULTURA  |
| Godišnji fond časova:  | 35  |
| Razred:  | treći  |

|  |  |
| --- | --- |
| Ciljevi predmeta:  | 1. Unapređivanje funkcionalnih znanja iz teorije forme i materijala i tehnika i upućivanje na njihovu primenu u nastavi drugih predmeta, budućem zanimanju i svakodnevnom životu;2. Sticanje osnovnih znanja o umetničkom nasleđu, kao preduslov za formiranje odgovornog odnosa prema nacionalnom i svetskom kulturnom i umetničkom nasleđu;3. Razvijanje i unapređivanje estetskih kriterijuma, vizuelnog opažanja i pamćenja, stvaralačkog i kritičkog mišljenja, motorike, empatije, tolerancije i humanih stavova;4. Formiranje svesti o značaju povezanosti likovne umetnosti sa ostalim umetnostima, naukama i procesima rada i motivisanje učenika da doprinosi estetskom i kulturnom načinu življenja u svojoj sredini, u radu i međuljudskim odnosima.  |

|  |  |  |  |  |
| --- | --- | --- | --- | --- |
| TEMA  | CILJ  | **ISHODI**Po završetku teme učenik će biti u stanju da:  | PREPORUČENI SADRŽAJI PO TEMAMA  | NAČIN OSTVARIVANJA PROGRAMA  |
| Linija i oblik  | • Proširivanje znanja o liniji, obliku i skulptorskim materijalima i tehnikama;• Primena znanja o liniji i obliku u kreativnom likovnom izražavanju; • Sticanje osnovnih znanja o umetnosti praistorije, starog Istoka, stare Grčke, starog Rima, ranohrišćanskoj, vizantijskoj i islamskoj umetnosti.  | • objasni pojam, ulogu i značaj umetnosti;• izvede dvodimenzionalne i/ili trodimenzionalne likovne radove različitim materijalima i tehnikama;• reši, samostalno, zadati likovni problem;• navede opšte odlike i najznačajnije primere umetnosti praistorije, starog Istoka, stare Grčke, starog Rima, ranohrišćanske, vizantijske i islamske umetnosti;• objasni značaj najpoznatijih praistorijskih i antičkih nalaza i lokaliteta na tlu Srbije.  | • Pojam umetnosti. Značaj i uloga umetnosti. Podela likovnih umetnosti. Likovna umetnost i priroda, likovna umetnost i društvo.• Likovni elementi.Linija kao element umetničkog izraza. Oblik. Trodimenzionalno oblikovanje.• Materijali i tehnike. Kreativno likovno izražavanje.• Pojava umetničkog stvaranja. Praistorijski spomenici na teritoriji Srbije. • Umetnost starog Istoka.• Razvoj umetnosti u Grčkoj. Umetnost starog Rima. Antički spomenici u Srbiji.• Pojava hrišćanske umetnosti. Vizantijska umetnost. • Islamska umetnost.  | Na početku teme učenike upoznati sa ciljevima i ishodima nastave, odnosno učenja, planom rada i načinima ocenjivanja **Tip časa**• teorija **Mesto realizacije nastave**• nastava se realizuje u učionici ili odgovarajućem kabinetu **Preporuke za realizaciju nastave**• sadržaje programa u okviru jedne celine ravnopravno čine teorija oblikovanja, samostalno likovno izražavanje i umetničko nasleđe;• teoretske sadržaje izložiti savremenim nastavnim metodama, uz upotrebu svih dostupnih audio-vizuelnih sredstava; • sažeto obnoviti teoriju oblikovanja, odabrane sadržaje obraditi i kroz praktične zadatke;• realizacija praktičnog rada podrazumeva problemski pristup;• obnoviti i proširiti znanja o materijalima i tehnikama, u skladu sa sadržajima teme, individualnim mogućnostima i interesovanjima učenika;• umetničko nasleđe obraditi informativno na najznačajnijim primerima, više pažnje posvetiti nacionalnom umetničkom nasleđu;• podsticati stvaralačko mišljenje u svim aktivnostima i sadržajima u kojima je to moguće;• motivisati učenike da stečena znanja i veštine povezuju i primenjuju u nastavi drugih predmeta i svakodnevnom životu;• uputiti učenike na različite izvore informacija;• poželjno je, prema mogućnostima, organizovati rad u prirodi, posete muzejima, lokalitetima, ateljeima umetnika... • domaći zadatak podrazumeva individualni ili timski: projektni zadatak, formiranje elektronske zbirke/portfolia, rad u određenom aplikativnom programu, video rad, istraživački rad, postavku izložbe, prezentaciju i sl. U toku godine, ne treba zadavati više od dva domaća zadatka. **Ocenjivanje** Vrednovanje ostvarenosti ishoda vršiti kroz:• praćenje ostvarenosti ishoda• aktivnost učenika• domaći zadatak **Okvirni broj časova po temama**Nastavnik procenjuje i utvrđuje broj časova po temi    |
| Prostor  | • Proširivanje znanja o prostoru i prikazivanju prostora u perspektivi;• Primena znanja o prostoru i perspektivi u kreativnom likovnom izražavanju;• Sticanje osnovnih znanja o umetnosti srednjeg veka i renesanse.  | • primeni znanje o perspektivi u izradi likovnih radova;• izvede dvodimenzionalne i/ili trodimenzionalne likovne radove različitim materijalima i tehnikama;• reši, samostalno, zadati likovni problem;• navede opšte odlike i najznačajnije primere srednjovekovne umetnosti zapadne Evrope i Srbije, rane i visoke renesanse u Italiji;• objasni značaj najvažnijih primera srpske srednjovekovne umetnosti.  | • Prostor. Perspektiva: inverzna, linearna, vazdušna.• Materijali i tehnike. Kreativno likovno izražavanje.• Srednjovekovna umetnost zapadne Evrope. Srpska srednjovekovna umetnost: Raška škola, Srpska srednjovekovna umetnost od 1300 - 1371. god. i Moravska škola.• Rana i visoka renesansa u Italiji.  |
| Svetlo, senka i boja  | • Proširivanje znanja o primeni svetla, senke i boje u umetnosti;• Primena znanja o svetlu, senki i boji u kreativnom likovnom izražavanju;• Sticanje osnovnih znanja o umetnosti baroka, neoklasicizma, romantizma i realizma.  | • primeni znanja o svetlu, senci i boji u izradi likovnih radova;• izvede dvodimenzionalne i/ili trodimenzionalne likovne radove različitim materijalima i tehnikama;• reši, samostalno, zadati likovni problem;• navede opšte odlike i najznačajnije umetnike baroka, neoklasicizma i realizma u Evropi i Srbiji.  | • Svetlo i senka kao elementi slikarskog i skulptorskog oblikovanja. Svetlinski odnosi. Boja.• Materijali i tehnike. Kreativno likovno izražavanje.• Barokna umetnost - opšte odlike i vodeći umetnici. • Umetnost 19-og veka (neoklasicizam, romantizam i realizam) u Evropi i Srbiji.  |
| Umetnost 20. veka  | • Proširivanje znanja o kompoziciji i savremenim medijima, materijalima i tehnikama;• Kreativno izražavanje u odabranom mediju;• Sticanje osnovnih znanja o umetnosti i umetničkim pravcima od kraja 19-og do kraja 20-og veka.  | • primeni principe komponovanja u samostalnom likovnom izražavanju;• izvede dvodimenzionalni i/ili trodimenzionalni likovni rad savremenim medijima, materijalima i tehnikama;• navede opšte odlike umetničkih pravaca i pojava od kraja 19-og do kraja 20-og veka i najpoznatije umetnike u svetu i Srbiji;  | • Novi oblici izražavanja u umetnosti.• Fotografija. Film. Animacija.• Kompozicija. Principi komponovanja, obnavljanje. Komponovanje objekata u određenom prostoru s obzirom na namenu.• Materijali i tehnike. Kreativno likovno izražavanje.• Pravci u umetnosti krajem 19-og veka: impresionizam i postimpresionizam.• Umetnost prve polovine 20-og veka: opšte odlike, najpoznatiji pravci i pojave. Tendencije u umetnosti druge polovine 20-og veka.  |

KORELACIJA SA DRUGIM PREDMETIMA

• Muzička kultura
• Srpski jezik i književnost
• Istorija
• Biologija
• Matematika
• Računarstvo i informatika